Det var meget svære betingelser på den regnvåde bybane i Nürnberg. Tom Kristensen kom ubesværet igennem første udskilningsrunde, og i anden runde blev han nummer tre som hurtigste Audi-kører. Mercedes-bilerne havde dog åbenlyst større potentiale på Norisring. Blandt andet fordi de efter resultaterne  af de seneste afdelinger kører med mindre handicapvægt på banen. - Vi vidste derfor, at vi skulle gamble, hvis vi skulle have en chance i den afgørende kvalifikationsrunde. Da jeg på grund af min lange pause er blevet udset til at skulle være prøvekanin, ændrede vi derfor på trykket i mine dæk, men det virkede slet ikke. Måske vi får jackpot næste gang, siger Tom Kristensen. Audis førende kører i mesterskabet, Martin Tomczyk, sluttede på en 11.-plads, mens Audis samlede nummer to, Mattias Ekström, starter lige foran Tom K i søndagens løb. Resultat af kvalifikationen til DTM 5 på Norisring: 1.  Bruno Spengler    Mercedes      55.963 2.  Mika Häkkinen     Mercedes      56.199  + 0.236 3.  Bernd Schneider   Mercedes      56.261  + 0.298 4.  Gary Paffett      Mercedes      56.447  + 0.484 5.  Timo Scheider     Audi          56.527  + 0.564 6.  Jamie Green       Mercedes      56.584  + 0.621 7.  Mattias Ekström   Audi          56.678  + 0.715 8.  Tom Kristensen    Audi          56.746  + 0.783 9.  Paul Di Resta     Mercedes      57.259  + 1.296 10.  Christian Abt     Audi          57.322  + 1.359 11.  Martin Tomczyk    Audi          57.381  + 1.418 12.  Susie Stoddart    Mercedes      57.768  + 1.805 13.  Daniel La Rosa    Mercedes      57.811  + 1.848 14.  Vanina Ickx       Audi          58.072  + 2.109 15.  Alexandre Prémat  Audi          57.804  + 1.841 16.  Adam Carroll      Audi          58.012  + 2.049 17.  A.Margaritis      Mercedes      58.410  + 2.447 18.  M.Rockenfeller    Audi          58.556  + 2.593 19.  Lucas Luhr        Audi          59.160  + 3.197 20.  Mathias Lauda     Mercedes    1:00.190  + 4.227

Referat:
Tom Kristensen har foreløbig fået et fint comeback til DTM. I lørdagens kvalifikation på Norisring endte han på en samlet ottendeplads, men havde det ikke været for et taktisk sats, ville han efter alt at dømme være endt højere oppe.